Maart in ons kombuistuin:
Om 'n vrugteboom 'uit te span' sodat dit in 'n klein area kan groei. Vleg die takke in 'n gespande draadraamwerk en sny die res af. Plant ook teen 'n muur en espaleer takke.
Plant alle koolgewasse in Maart.
Gebruik leeubekkies as pasmaats want dit hou luise weg. Plant naby knoffel en roosmaryn want hul sterk geur hou wurms en ander goggas weg. Plant blomkool in alkaliese grond (werk kalk in indien nodig).
Broccoli en rooikool:
Wisselbou is belangrik vir 'n organiese tuin. Dit beteken dat jy nie dieselfde gewas herhaaldelik in dieselfde bedding moet plant nie. Plant dus jou broccoli en rooikool waar jy voorheen boontjies geplant het. Boontjies sit stikstof terug in die grond en dus sal jou koolgewasse floreer. Plant dit in rye, 3 cm diep en 20 – 25 cm uitmekaar sodat daar genoeg ruimte vir ontwikkeling is.
Seldery is 'n goeie pasmaat vir enige koolgewas omdat dit luise wegjaag. Plant die seldery in rye tussen die broccoli en rooikool, 30 – 40 cm uitmekaar en laat die groen bossie bo die grond uitsteek.
Spit die bedding om. Strooi sade. Gooi 'n dun lagie kompos oor. Wag vir 'n maand en oes!
Gebruik mielies se stokke om ertjies mee op te rank
Strooi 'n mengsel van gebreekte eierdoppe en koffiekorrels in jou slaaibedding om te voorkom dat slakke naby jou plante kom. Slakke sal sukkel om oor die skerp eierdoppe te seil en die koffiekorrels dien op sy beurt as groeimiddel vir groente.
Plante wat vroeg saad skiet:
Plante wat te vroeg saad skiet, het gewoonlik lang, harde, stingelagtige punte. Dit veroorsaak dat die plant stokkerig en bitter van smaak kan wees. Wanneer jy so 'n plant gewaar, verwyder dit uit jou bedding en vervang met 'n nuwe plantjie.
Kappertjies lyk nie net mooi in die tuin nie, maar waak ook oor enige gogga wat lus het vir jou groente. Plant hulle enige plek in jou bedding; maak 2 – 3 cm gaatjies met jou vinger, plant en bedek die saad en maak nat.
Meeste kruie hou van alkaliese grond, maar vir dié wat van suurgrond hou, kan jy blomswael, dennenaalde of eikeblare inwerk. Toets met 'n pH-metertjie of grond alkalies (dus bo 7) of suur (dus onder 7) is.
Aartappels – Februarie geplant.
Ert op – d.w.s. strooi van die potgrond oor die worteldeel van die plant sodat dit 'n vulkaan maak boontoe
Dit beskerm die wortel, hou dit koel en sorg dat jou aartappels geil vorm
Kyk uit vir swamme: witroes is 'n bruinerige skynsel op die blare, swartvlek en dan ook skimmel wat 'n fyn donsigheid op die blare is – as jou plant dit het, sal jy swamdoder moet aanwend ander gaan al die blare afval en jy geen oes kry nie.
Eiervrugte is in Desember geplant en hoewel daar vele variëteite is, oes ons die Black Beauty. Wind beskadig hulle maklik, so, plant op 'n warm, beskutte plek. Oes die eiervrug wanneer dit donker pers van kleur is, sny dit eenvoudig by die steeltjie af.
Basiliekruid groei op sonnige plekke in goed, gedreineerde grond en jy kan van lente tot laat-somer saai. Oes daagliks die plantjie van bo-af om sy lewe te verleng.
Kappertjies is eenjarig en moet gereeld teruggesnoei word.
Saai elke jaar nuwe sade by hibriede met helder kleure – as jy oes en plant, gaan dit terug na die ligter, valer kleure.
Vir die kombuis – oes jong sade wat nog groen en sag is en die wat reeds bruin en hard is om weer te saai.